Na temelju članka 33. stavka 2. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 27. Statuta Grada Zlatara („Službeni glasnik Krapinsko-zagorske županije“ 36A/13, 9/18, 9/20, 17A/21), Gradsko vijeće Grada Zlatara na 5. sjednici održanoj 02.12.2021. donijelo je

**Poslovničku odluku o dopuni Poslovnika Gradskog vijeća Grada Zlatara**

**Članak 1.**

U Poslovniku Gradskog vijeća Grada Zlatara („Službeni glasnik Krapinsko-zagorske županije“ 27/13, 17A/21 – dalje: Poslovnik), u članku 56. dodaje se iza stavka 2. novi stavak 3. koji glasi: „Ako se sjednica Gradskog vijeća za vrijeme trajanja posebnih okolnosti iz prethodnog stavka ovog članka održava u vijećnici, odnosno drugom prikladnom prostoru, vijećnik koji iz opravdanih razloga zbog posebnih okolnosti iz prethodnog stavka ovog članka ne može biti nazočan u vijećnici, odnosno u drugom prikladnom prostoru u kojem se održava sjednica Gradskog vijeća, može sudjelovati u radu i odlučivanju na sjednici elektroničkim putem.“.

Dosadašnji stavci 3. do 6. postaju stavci 4. do 7.

**Članak 2.**

Ova Poslovnička odluka o dopuni Poslovnika stupa na snagu osmog dana od dana objave u „Službenom glasniku Krapinsko-zagorske županije“.

KLASA: 012-03/21-01/01

URBROJ: 2211/01-21-4

U Zlataru 02.12.2021.

PREDSJEDNICA

Danijela Findak